Vliegtuig tref huis in Midrand | Maroela Media
Vliegtuig tref huis in Midrand
Argieffoto ter illustrasie (Foto: Photodune via ER24)
Verskeie nooddienste het Sondag omstreeks 12:15 reageer waar 'n ligte vliegtuig in 'n huis in Midrand vasgevlieg het.
"Lede van Grand Central-lughawe se brandweer was reeds op die toneel toe paramedici opgedaag het," het Werner Vermaak, woordvoerder van ER24, gesê. "Een persoon is uit die vliegtuig geslinger. Hy is in 'n ernstige toestand. Paramedici het hom behandel voordat hy na 'n nabygeleë hospitaal geneem is."
Intussen berig Chris Botha, woordvoerder van Netcare 911, die paramedici het omstreeks 12:00 'n berig ontvang van 'n vliegtuig wat in Donavanstraat naby Grand Central-lughawe neergestort het. "Die huiseienaar het gesê hulle het 'n harde geluid gehoor, en toe hulle gaan ondersoek instel, het die vliegtuig 'n boom getref, ongeveer 5 m van die huis af. (Foto volg onderaan die berig.)
Volgens Vermaak is niemand anders in die voorval beseer nie.
Dit is die vierde vliegtuig verwante voorval waaroor Maroela hierdie naweek berig.
* Maroela Media het Sondagoggend berig 'n ligte vliegtuig het Saterdag 'n suksesvolle noodlanding op die strand by Richardsbaai uitgevoer nadat die skroef afgeval het.
*Maroela Media het Saterdag berig 'n 23-jarige is dood toe sy ligte vliegtuig by Port Elizabeth neergestort het
*Maroela Media het Vrydag berig 'n man is dood nadat sy mikrovliegtuig naby Randburg in Gauteng neergestort het.
Foto: @Netcare911_sa, Twitter
Zuma moet R4 miljard-vliegtuig skrap, sê DA
Ramaphosa versoek groter samewerking met Iran
As die standaarde, regulasies en die kwalifikasies van die persone wat onderhoud moet doen, verlaag…..dan val hulle uit die lug uit soos vliëe.
Lugvaart standaarde is besig om te verval. As hierdie tendens oorspoel na die kommersieële afdeling is ons in vir 'n rowwe tyd. Dit is waarom ek twee keer dink voordat ek 'n vlug met SAA bespreek.
Die Engelse koerant(e) sê die vliegtuig het 'n boom sowat 5m van die huis af getref. Klink dit nou meer opspraakwekkend om te sê dat dit die huis getref het? Bly by feite asseblief. Daar was mense in die huis wat die slag gehoor het en buite gaan kyk het wat aangaan.
Ek sal graag wil weet wat nou eintlik die waarheid is. Op die nuus gisteraand het die vliegtuig in 'n huis vas gevlieg, vanoggend op die nuus hy die vliegtuig AMPER in 'n huis vas gevlieg nou het hy weer in die huis vas gevlieg.
Wys asb 'n foto van die huis en die vliegtuig sodat ons self kan sien wat die waarheid is.
Dankie vir die terugvoer, Suné. Die rede vir my navraag is meer as net blote nuuskierigheid. Ek was vir vele jare betrokke by burgerlugvaart. Dit blyk dat die vlieguig toe nes gemaak het in 'n boom langs die huis, Ek hoop die vlieënier herstel kompleet.